1941 թ.-ից մինչև 1971 թ. ռուս գրականության ամբիոնը ղեկավարել բ. գ. դ., պրոֆեսոր Ռ. Հ. Հովհաննիսյանը: Այս մոտ երեսունամյա ժամանակահատվածում ամբիոնն անցել է մեծ ճանապարհ, որը հատկապես դժվարին է եղել կայացման շրջանում, երբ որոշվեցին և մշակվեցին ոչ միայն ռուս գրականության պատմության հիմնական դասընթացները, այլ նաև առարկաների մի ամբողջ համալիր` ռուս գրականության, ինչպես նաև թարգմանության տեսության ու պրակտիկայի և հայ-ռուսական գրական կապերի վերաբերյալ: Այդ տարիներին ռուս գրականության ամբիոնում աշխատում էին հիանալի դասախոսներ, որոնք մեծ դեր ունեցան Հայաստանում գրականագիտության զարգացման գործում` Հ. Ն. Սալախյանը, Ա. Կ. Սիմոնովան, Ք. Գ. Չմշկյանը, Ղ. Վ. Այվազյանը, Ս. Հ. Մելիք-Նուբարովը և այլոք: